laion/Wikipedia-Exotic huggingface dataset:
Rarities Volume 2

Rarities Volume 2 הוא אלבום האוסף התשיעי של הזמרת-יוצרת האנגלייה שרה ברייטמן. אלבום האוסף יצא לאור ב-18 בדצמבר 2015, בהוצאת חברת התקליטים נמו רקורדס. אלבום האוסף הוא חלק משלושה אלבומי אוסף, אותם הוציאה ברייטמן באותו התאריך. עטיפתו היא קולאז' של תמונות שנלקחו מאלבומים שונים שהופצו במהלך הקריירה שלה. שני אלבומי האוסף שיצאו ביחד איתו הם: Rarities Volume 1 ו-Rarities Volume 3. סרטון השיר My Imagination באתר יוטיוב 'Rarities' Volume 2, Sarah Brightman (באנגלית אמריקאית) Nemo Records, Discogs (באנגלית) Sarah Brightman (2015-12-18), Sarah Brightman - Rarities Trailer - OUT NOW, נבדק ב-2019-07-16 Sarah Brightman - Rarities II, Discogs (באנגלית)
Rarities Volume 3

Rarities Volume 3 הוא אלבום האוסף העשירי של הזמרת-יוצרת האנגלייה שרה ברייטמן. אלבום האוסף יצא לאור ב-18 בדצמבר 2015, בהוצאת חברת התקליטים נמו רקורדס. אלבום האוסף הוא חלק משלושה אלבומי אוסף, אותם הוציאה ברייטמן באותו התאריך. עטיפתו היא קולאז' של תמונות שנלקחו מאלבומים שונים שהופצו במהלך הקריירה שלה. שני אלבומי האוסף שיצאו ביחד איתו הם: Rarities Volume 1 ו-Rarities Volume 2. הקלטת השיר Heaven Is Here באתר יוטיוב 'Rarities' Volume 3, Sarah Brightman (באנגלית אמריקאית) Nemo Records, Discogs (באנגלית) Sarah Brightman (2015-12-18), Sarah Brightman - Rarities Trailer - OUT NOW, נבדק ב-2019-07-16 Sarah Brightman - Rarities III, Discogs (באנגלית)
מיקרומטר (יחידת מידה)

מיקרומטר (על פי מערכת היחידות הבינלאומית (SI) סימולו μm), או בשמו הישן יותר מיקרון, הוא יחידת מידה השווה ל־10 בחזקת מינוס 6 מטר (מיליונית המטר). ניתן להגדיר את המיקרומטר כחלק ה־1 מתוך 10,000 של הסנטימטר או כחלק ה־1 מתוך 1,000 של המילימטר ובכתיב מספרי 0.001 מילימטרים או 0.000039 אינץ'. במיקרומטר נעשה שימוש כדי למדוד עצמים קטנים מאוד, לרוב אורכי גל בקרינה התת־אדומה, תאים ביולוגיים, חיידקים וכן רוחב של חוטים דקים מאוד. הכרומוזום האנושי הארוך ביותר אינו עולה על 10 מיקרומטרים. רוחבה של שערה ממוצעת נע בין 10 ל־200 מיקרומטרים. את המיקרומטר נהוג לסמן באות היוונית מו (μ) ולאחריה האות m, כלומר μm. בארצות דוברות אנגלית היחידה נקראת מיקרון, כדי להבדיל אותה ממכשיר המדידה הקרוי מיקרומטר. מיקרומטר אחד שווה ל־1,000 ננומטר 1,000 מיקרומטר = 1 מילימטר 100 מיקרומטר = 0.1 מילימטר 10 מיקרומטר = 0.01 מילימטר 1 מיקרומטר = 0.001 מילימטר. גדלים הנמדדים במיקרומטר הנעים בין 1 ל־10 יחידות: 1–10 מיקרומטר – קוטר של בקטריה אופיינית 10 מיקרומטר – רוחב שורשי פטרייה 5 מיקרומטר – אורכו של ראש תא זרע אנושי 3–8 מיקרומטר – עובי קור עכביש כ־10 מיקרומטר – גודלם של חלקיקי ערפל וערפיח. גדלים הנמדדים במיקרומטר הנעים בין 10 ל־100 יחידות: 10–12 מיקרומטר – עובי שקית פלסטיק אופיינית 10–55 מיקרומטר – עוביו של סיב צמר 20–200 מיקרומטר – קוטר שיער אנושי 70–180 מיקרומטר – עובי של נייר כתיבה קילומטר השיטה המטרית מיקרומטר (כלי מדידה) תחיליות במערכת היחידות הבינלאומית מיקרומטר, באתר אנציקלופדיה בריטניקה (באנגלית)
Bella Voce

Bella Voce (בעברית: קוֹל יְפֵיפֶה) הוא אלבום האוסף השישי של הזמרת-יוצרת האנגלייה שרה ברייטמן. אלבום האוסף יצא לאור ב-15 בספטמבר 2009, בהוצאת חברת התקליטים גרין היל. אלבום האוסף הופץ על ידי חברת התקליטים גרין היל בארצות הברית בלבד (חברה בת של EMI). אלבום האוסף כולל שירים מתוך האלבומים: Eden,‏ La Luna,‏ Classics ו-Harem. אתר האינטרנט הרשמי של Bella Voce מידע על האלבום Bella Voce באתר MusicBrainz Bella Voce by Sarah Brightman, נבדק ב-2022-01-24 Green Hill Music-Bella Voce, web.archive.org, ‏2009-09-23 Sarah Brightman | Bella Voce (באנגלית) (ארכיון)
KOD

KOD (ראשי תיבות של Kids On Drugs, Kings Overdosed ו-Kill Our Demons) הוא האלבום החמישי של הראפר האמריקאי ג'יי קול. האלבום יצא לאור ב-20 באפריל 2018 דרך דרימוויל רקורדס, רוק ניישן ואינטרסקופ רקורדס. רוב האלבום הופק על ידי קול בעצמו. האלבום כולל אלמנטים של ג'אז ראפ וטראפ. זה אלבום האולפן השלישי ברציפות של ג'יי קול שיצא ללא אמנים אורחים. באלבום ניתן קרדיט לאמן "kiLL edward"; אלטר אגו של קול. מהאלבום יצאו שני סינגלים: "KOD(אנ')" ו-"ATM", שניהם הגיעו ל-10 המקומות הראשונים בבילבורד הוט 100. באוגוסט 2018 קול יצא לסיבוב הופעות כדי לקדם את האלבום. כל השירים נכתבו והולחנו על ידי ג'יי קול.  מידע על האלבום KOD באתר MusicBrainz האלבום KOD באתר Discogs האלבום KOD באתר יוטיוב טוויטר, באתר mobile.twitter.com KOD by J. Cole on iTunes (באנגלית אמריקאית), נבדק ב-2019-07-16 Sep 2023 Accreds - Albums.pdf, Dropbox (באנגלית) KOD Explicit Lyrics, J. Cole, www.amazon.com Try the TIDAL Web Player, listen.tidal.com (באנגלית) J. Cole, KOD Autographed Vinyl and physicals available http://smarturl.it/KODStore, @JColeNC, ‏2018T11:58 (באנגלית)
מייצב תמונה

בצילום, מייצב תמונה הוא מנגנון המגיב על תזוזות קלות של יד הצלם בזמן החשיפה, ומפצה עליהן, על מנת לאפשר תמונות חדות יותר עבור מהירות תריס נתונה. קיום מנגנון ייצוב תמונה מוסיף בדרך כלל בין 2 ל-4 סטופים (תחנות תריס) ליכולת ההחזקה ביד של המצלמה, כלומר יכולת להחזיק את המצלמה יציבה בחשיפה ארוכה פי 4 עד 16 ועדיין לקבל תמונה חדה, לעומת מצלמה ללא מנגנון הייצוב. מנגנוני הייצוב מתחלקים לשלוש טכנולוגיות עיקריות: מייצב תמונה הפועל על ידי הסטה של אלמנטים אופטיים בתוך העצמית תוך כדי החשיפה. במצלמות רפלקס, יתרונו של מייצב מובנה בעדשה הוא ההשפעה על התמונה הנראית בעינית, מה שמקל על תכנון התמונה. מייצב תמונה הפועל על ידי הזזה של החיישן תוך כדי החשיפה. מנגנון הנמצא בשימוש במצלמות מינולטה בשם המסחרי AntiShake - AS. יתרון השיטה הזו הוא שהמייצב מובנה במצלמה עצמה, וכך אין צורך במנגנון ייצוב בכל עצמית (במצלמות אשר מאפשרות החלפת עצמיות). יתרון נוסף של מייצב על גבי החיישן הוא האפשרות לנטרל סוגים נוספים של רעידות - לא רק רעידות זוויתיות, אלא גם תנועות זעירות במישור החיישן, וגם תיקון רעידות סביב ציר החיישן - מה שאינו אפשרי בעזרת מייצב בעדשה מייצב תמונה אלקטרוני - ללא חלקים נעים. הייצוב נעשה בתוכנה - שולי התמונה נחתכים והייצוב נעשה על ידי שינוי גודל השוליים בהתאם לתנועה. שיטה זו אפשרית בעת צילום וידאו בלבד, אך יתרונה הוא שניתן ליישמה גם בשלב העריכה. ניקון - VR -Vibration Reduction קנון - IS - Image Stabilization מינולטה- AS - AntiShake סיגמא - OS - Optical Stabilization סוני - SSS - Super Steady Shot טמרון - VC - Vibration Compensation מדיה וקבצים בנושא מייצב תמונה בוויקישיתוף
אל שאטבי

אבו אסחאק אבראהים אבן מוסא אבן מחמד אל-שאטבי (בערבית: أبو اسحاق إبراهيم بن موسى بن محمد اللخمي الشاطبي; 1320 (משוער) – 7 באוגוסט 1388, 3 בשעבאן 790 להיג'רה) היה פוסק מוסלמי-סוני אנדלוסי משפיע מן האסכולה המאלכית שעסק בתחום כוונות ("מקאסד") השריעה (אנ'). אל-שאטבי סבר שלא ניתן לתת תוקף לחובה דתית בלי שהכלים ליישומו יהלמו את תנאי המציאות המשתנה. לכן צידד בשימוש נרחב של השליט המוסלמי באג'תהאד ובמצלחה, כדי להתאים את הדין הדתי לנסיבות ולתועלת החברה המוסלמית. יצירותיו החלו להשפיע על מנהיגי האסלאם רק לאחר שהודפסו בשנת 1884 בתוניסיה. במאה ה-19 שבו מוחמד עבדו ורשיד רידא אל כתביו של אל-שאטבי ונסמכו עליו בתחומים שונים, בעיקר בכל הנוגע לתכליות הדין הדתי והיכולת להתאימו למודרנה. בזמננו, השייח' יוסוף אל קרדאווי נשען על אל-שאטבי כשהוא מנסח את תפיסת זרם הוסטייה לגבי כוונות דיני השריעה. הוא מבחין בעקבות אל-שאטבי בין מעאמלאת (מצוות שבין אדם לחברו), שיש להתחשב בכוונות העומדות מאחוריהן, ובין עבדאדאת (מצוות שבין אדם למקום), שיש לבצען בלי תלות בכוונה. מוחמד אל-עטאונה, "שריעה ופוליטיקה בערב הסעודית: סיאסה שרעיה כמכניזם לייצוב השלטון והחברה", עמ' 61. שגיא פולקה, "עקרונות ה"וסטיה" על פי משנתו של שיח' יוסף אל-קרצ'אוי", בתוך אריק רודניצקי (עורך), הגות אסלאמית מודרנית בישראל, עמ' 8. ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
עירית תמרי

עירית תמרי (נולדה ב-15 באפריל 1976) היא אמנית ישראלית, שנודעת בעיקר בזכות עבודותיה אשר בוחנות את מרחבי הצילום מתוך פרספקטיבה פיסולית, ציורית, צילומית ואדריכלית באמצעות הפיכת צילום לחומר גלם. היא גוזרת את צילומיה, מפרקת ומרכיבה אותם מחדש לכדי עולם תלת־ממדי. עבודותיה הוצגו בגלריות ומוזיאונים בישראל ומחוצה לה ובהם: מוזיאון אשדוד לאמנות, מוזיאון הרצליה, מוזיאון ארץ ישראל, בית האמנים בירושלים, גלריה אינדי, גלריה שלוש, וגלריה זומר אמנות עכשווית. עירית תמרי גדלה והתחנכה בקיבוץ צרעה ובהמשך בקיבוץ נען. בין השנים 1999–2003 למדה במדרשה לאמנות ושנתיים לאחר מכן למדה לתואר שני באומנות בבצלאל. עם סיום התואר השני עברה להתגורר בסין, שם למדה סינית במשך שנתיים באוניברסיטה ללימודי שפות בבייג'ינג. כעבור חמש שנים, בשנת 2009, חזרה ארצה וקיבלה מלגת הצטיינות מטעם משרד הקליטה לתושבים חוזרים. בין השנים 2017–2018 למדה תמרי לתואר שני בתולדות האומנות באוניברסיטת תל אביב. 2003- נעורים געגוע, אמנות הארץ, רידינג, תל אביב, תערוכת בוגרים, המדרשה לאמנות, מכללת בית ברל 2004- תערוכת בוגרי צילום, מוזיאון לצילום תל חי. 2005- Shed, מוזיאון ינקו-דאדא, עין הוד. (תערוכת יחיד) יותר מזה, תערוכת אינסטליישנים, גלריית זומר, תל אביב 2007- The grand opening of Parcour Gallery, בייג'ינג NY Arts Space ,China Kan Kan, בייג'ינג CIGE, יריד אומנות בינלאומי, בייג'ינג 2010- רומנסה משפחתית, הגלריה בבצלאל, תל אביב 2011– יפו-ת"א, בצלאל, תערוכת בוגרי תואר שני באמנויות, נמל יפו. 2012- טריאלוג, הגלריה בקיבוץ נען חדרי פלאות, מוזיאון הרצליה CITYISM, גלריה שלוש, תל אביב NADA Art Fair ,The Artis Shuk ניו יורק Jia Li Gallery ,Hao Jiu Bu Jian Le, בייג'ינג (תערוכת יחיד) 2013- ביאנלה לרישום, רשמים 5 - מעבר לנייר, בית האמנים, ירושלים קל מחומר - אמנות הנייר בישראל 2 ,מוזיאון ארץ ישראל, תל אביב Come Closer, גלריה אורי פיינברג, תל אביב פסיטבל ניסוי כלים 10 ,פסטיבל אמנות רב תחומי, תל אביב דופק מקומי, בית האמנים, תל אביב 2014- היער, גלריית המדרשה, המדרשה לאמנות טופוגרפיה זמנית, רדליין מעבדה דרומית לאמנות, באר שבע ART SOUTERRAIN, יריד לאמנות עכשווית, מונטריאול, קנדה נגזרות, גלריה קו 16, תל אביב Local Elevation, מלון בראון, תל אביב 2015- שחיית פרפר, גלריה אינדי, תל אביב מבט פנימי, מוזיאון הרצליה 2016- כל מקום אפשרי, תערוכה משולשת בגלריה העירונית ברחובות Israel In Made, גאונז'ו, סין מרחק נגיעה, מוזיאון אשדוד 2017- תערוכת זוכי פרס משרד התרבות 2016 ,מוזיאון בת ים פרויקט ליבלינג, המרכז לשימור, אידלסון 29 ,תל אביב לנוכח פסל, גלריה בסיס, הרצליה (תערוכת יחיד) Photo – Synthesis, ליברמן 8 הגלריה החדשה של עודד שתיל, תל אביב (תערוכת יחיד). 2003 – מלגת הצטיינות לצילום לבוגרי המדרשה 2009 - מלגת הצטיינות מטעם משרד הקליטה לתושבים חוזרים 2012 - Artis Career development, ניו יורק 2015 - Asylum-Arts, ניו יורק 2016 - פרס עידוד היצירה 2017 - מלגת מפעל הפיס לקטלוג. תמרי נשואה למשקיע הנדל"ן ברק פזטל ולהם שני בנים. אתר האינטרנט הרשמי של עירית תמרי ג'נה רומנו, TELAVIVIAN - אומנות, 04.07.16 עדי ארצי, Irit Tamari solo exhibition, תערוכת יחיד, 08.06.12
דרימוויל רקורדס

דרימוויל רקורדס היא חברת תקליטים אמריקאית שנוסדה על ידי הראפר האמריקאי ג'יי קול והמנהל הסודני-אמריקאי איברהים חמאד. הלייבל פועל דרך אינטרסקופ רקורדס, בבעלות יוניברסל מיוזיק גרופ. בלייבל חתומים ארי לנוקס, באס, קוז, אומן, לוט, JID, ארת'גאנג וג'יי קול בעצמו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ג'יי קול אליט אומן רון גילמור סדריק בראון KQuick מיז ג'יי קורצווייל קאם אובי צ'יילדיש מג'ור הוליווד JB כריסטו 2015: J. Cole: Road to Homecoming 2015: Forest Hills Drive: Homecoming 2016: Eyez (דוקומנטרי) 2017: Too High to Riot (דוקומנטרי) 2017: 4 Your Eyez Only 2017: Lute: Still Slummin' (דוקומנטרי) Cozz: Effected :2018 (מיני דוקומנטרי) Dreamville Presents: REVENGE :2019 (דוקומנטרי) אתר האינטרנט הרשמי של דרימוויל רקורדס (באנגלית) דרימוויל רקורדס, ברשת החברתית פייסבוק דרימוויל רקורדס, ברשת החברתית אקס (טוויטר) דרימוויל רקורדס, ברשת החברתית אינסטגרם News - Entertainment, Music, Movies, Celebrity, MTV News (באנגלית) "The Album Is Largely From a Perspective That Isn't J. Cole's": Producer Elite on '4 Your Eyez Only', Complex (באנגלית) Bornsinner.com | Cedric "Ced" Brown|url=https://www.youtube.com/watch?v=qmEdJiG5wck%7Cdate=2013-06-16%7Caccessdate=2019-07-16%7Clast=J. Cole Dreamvillians: A Guide To The Rappers On J. Cole's New Label, Complex (באנגלית) Cypress Moreno (2016-01-13), CYPRESSMORENO.com - #YoungCaliforniaRadio Interview w/ Cozz & Meez, נבדק ב-2019-07-16 Interscope Records, Bas Makes Major Label Debut With "Last Winter" Collection On J. Cole's Dreamville Label For Interscope, www.prnewswire.com (באנגלית) Bas "Milky Way" Full Album Credits Are Here, HotNewHipHop Q&A: Atlanta Producer-Turned-Artist Childish Major Is Proving He Can Do it All / Ones To Watch, Ones To Watch John Kennedy, A Who's Who Guide to Dreamville's Recording Sessions in Atlanta - XXL, XXL Mag (באנגלית) JID Releases "DiCaprio 2" with help from producer Christo, Life's Goods (באנגלית)
קרחון ריפיטר

קרחון ריפיטר (באנגלית: Repeater Glacier; מילולית: קרחון משחזר) הוא קרחון הזורם ממזרח לפסגת פונדר, ברכס אסגארד, בארץ ויקטוריה שבאנטארקטיקה. הקרחון תלול, ואורכו 1.7 קילומטרים. קרחון זה, וקרחון קומאנדה הסמוך לו מדרום מערב, מנקזים את המורדות המזרחיים של הר ניוואל, ונשפכים אל חלקו התחתון של קרחון ניוול. שמו של הקרחון ניתן לו על ידי המועצה הגאוגרפית של ניו זילנד בשנת 1998. הקרחון נקרא על שמו של משחזר הרדיו שהוצב על ידי ניו זילנד על הר ניוול הסמוך. קרחון ריפיטר באתר הסקר הגאולוגי של ארצות הברית קרחון ריפיטר באתר הגאזט האנטארקטי של ממשלת אוסטרליה קרחון ריפיטר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
לריסה ורביצקאיה

לריסה ויקטורובנה ורביצקאיה (ברוסית: Лари́са Ви́кторовна Верби́цкая; נולדה ב-30 בנובמבר 1959) היא מגישת טלוויזיה רוסייה. ורביצקאיה נולדה בפאודוסיה לאם אחות ואב איש צבא, לאחר הולדתה עברה לקישינב בעקבות עבודתו של אביה. היא למדה בתיכון במולדובה ובנעוריה הייתה פעילה במספר סוגי ספורט. לאחר התיכון היא למדה שפה וספרות רוסית באוניברסיטה הפדגוגית של קישינב (אנ'). ב-1982 החלה לעבוד בתחנת טלוויזיה במולדובה, ב-1987 החלה לעבוד בערוץ הראשון של ברית המועצות, היא הגישה שם בין היתר תוכנית בוקר. ב-2001 הגישה את תוצאות ההצבעה הרוסית באירוויזיון. ב-2003 השתתפה בגרסה הרוסית של תוכנית המציאות הישרדות. ב-2004 קיבלה את אות העיטור מטעם ממשלת רוסיה "Merited Artist of the Russian Federation", ב-2006 קיבלה גם את אות העיטור "Order of Friendship" שנוסד על ידי בוריס ילצין. ב-2008 גם הגישה את התוצאות של רוסיה באירוויזיון לרוקדים. היא אמא לבן ובת. מדיה וקבצים בנושא לריסה ורביצקאיה בוויקישיתוף לריסה ורביצקאיה, ברשת החברתית פייסבוק לריסה ורביצקאיה, ביישום טלגרם לריסה ורביצקאיה, ברשת החברתית אינסטגרם Лариса Вербицкая - биография, информация, личная жизнь, фото, видео, stuki-druki.com (ברוסית) ערך זה הוא קצרמר בנושא אישים ובנושא טלוויזיה. אתם מוזמנים לתרום לוויקיפדיה ולהרחיב אותו.
קצפת ודובדבנים

קצפת ודובדבנים (באנגלית: Peaches and Cream) הוא סרט קומי-אוטוביוגרפי-עצמאי ישראלי משנת 2019 שבוים ונכתב על ידי גור בנטביץ', שגם הפיק אותו ביחד עם רונן שגיא ושלמה קרמר. בנטביץ' משחק בתפקיד הראשי לצד אשתו, הבמאית והשחקנית מאיה קניג, שגם ערכה את הסרט ביחד עם סשה פרנקלין. הסרט הוקרן בבכורה ארצית בפסטיבל הקולנוע ירושלים במסגרת התחרות לקולנוע ישראלי עלילתי. צורי שוסטק (גור בנטביץ') הוא במאי קולנוע חסר מנוח שכל הפחדים שלו מכישלון, מוות וחוסר שליטה מתנקזים לליל הקרנת הבכורה של סרטו החדש. העלילה מתרחשת בלילה מופרע ובלתי נשכח אחד, במהלכו שוסטק מתוודע לחבורת ליצים חיננית. הסרט הופק על ידי גור בנטביץ', רונן שגיא, שלמה קרמר וגורומאיה הפקות; יצא בסיוע קרן הקולנוע הישראלי ומפעל הפיס. הסרט המלא לצפייה בתשלום באתר ארכיון ישראלי לסרטים - סינמטק ירושלים קצפת ודובדבנים, ברשת החברתית פייסבוק "קצפת ודובדבנים", במסד הנתונים הקולנועיים IMDb (באנגלית) "קצפת ודובדבנים", במסד הנתונים הקולנועיים KinoPoisk (ברוסית) קצפת ודובדבנים, קדימון הסרט באתר יוטיוב (אורך: 1:40) מתן שירם, פסטיבל הקולנוע ירושלים 2019 - רשמים מוקדמים, באתר פנס רחוב, ‏16 ביולי 2019 איתן ווייץ, פסטיבל ירושלים 2019: קצפת ודובדבנים, באתר קולנוע בראש צלול, ‏27 ביולי 2019 ארז דבורה, סאדו מאזו, תלונות שווא ומסע לילי בת"א: התחרות הישראלית בפסטיבל ירושלים, באתר "ידיעות אחרונות", 28 ביולי 2019 נתנאל שלומוביץ, בסרטו החדש מגיע גור בנטביץ' לשיאו האמנותי, באתר הארץ, 28 ביולי 2019 כותבי עין הדג, פסטיבל ירושלים: דיווח ראשון, באתר עין הדג, ‏29 ביולי 2019 אור סיגולי, פסטיבל ירושלים 2019: "ויוואריום", "מותו וחייו של ג'ון פ. דונובן", "היום שאחרי לכתי", "קצפת ודובדבנים", באתר סריטה, ‏30 ביולי 2019 איתמר רונאל, ‏עונג ומבוכה: 5 סרטים ישראליים מפסטיבל הקולנוע ירושלים 2019, באתר ‏מאקו‏, 31 ביולי 2019 יעל שוב, ‏הסרט הישראלי הכי מדובר עכשיו הוא בעצם קצת מאכזב, באתר "Time Out ישראל", 15 בספטמבר 2019 יאיר רוה, הסרט "קצפת ודובדבנים": החיים מלמעלה, באתר כלכליסט, 16 בספטמבר 2019 שמוליק דובדבני, "קצפת ודובדבנים": מצדיק 11 מועמדויות לאופיר, באתר ynet, 17 בספטמבר 2019 אורי קליין, "קצפת ודובדבנים": הבמאי גור בנטביץ' מזמין את הצופים למסע לילי מסויט, באתר הארץ, 17 בספטמבר 2019 תומר קמרלינג, ‏כל אחד חולם על קצפת, זה הרי מובן, באתר ‏מאקו‏, 17 בספטמבר 2019 גידי אורשר, "קצפת ודובדבנים" – מסעותיי עם קרמר ונהג המונית, 9 בסולם אורשר(הקישור אינו פעיל), סולם אורשר, 20 ספטמבר 2019. אבנר שביט‏, "קצפת ודובדבנים": האם הסרט הישראלי האהוב של השנה מצדיק את ההתלהבות סביבו?, באתר וואלה, 22 בספטמבר 2019 שלומית ליר וליאת איילון, אתוס האוטר כאבי היצירה, באתר כתב העת המדעי: Creatitivy Studies, ‏פברואר, 2022 נעה עמיאל לביא, ‏איך זה לשחק את עצמך בסרט הכי אישי של במאי קאלט נחשב?, באתר "Time Out ישראל", 4 בספטמבר 2019 איתי שטרן, סרטים של ירון שני, לימור שמילה וגור בנטביץ' בפסטיבל ירושלים, באתר הארץ, 2 ביולי 2019 גאים להכריז על התכנית הישראלית, באתר פסטיבל הקולנוע ירושלים, ‏2 ביולי 2019 הזוכים בתחרויות בפסטיבל הקולנוע ה-36 ירושלים, באתר פסטיבל הקולנוע ירושלים, ‏1 באוגוסט 2019 העולות והעולים לגמר - תחרות פרסי אופיר 2019, באתר האקדמיה הישראלית לקולנוע וטלוויזיה, ‏22 ביולי 2019 שגיא בן נון, אבנר שביט‏, "ימים נוראים" על רצח רבין הוא הזוכה באופיר - והנציג הישראלי לאוסקר, באתר וואלה, 22 בספטמבר 2019
ז'וז'ה דמצ'אק

הונגריה זהו שם הונגרי; שם המשפחה הוא דמצ'אק. ז'וז'ה דמצ'אק (בהונגרית: Demcsák Zsuzsa; נולדה ב-21 באוגוסט 1978) היא דוגמנית ומגישת טלוויזיה הונגרייה. דמצ'אק נולדה בפראג להורים הונגרים, אמה עורכת בעיתון ואביה כלכלן. ב-1996 לקחה חלק בתחרות הדוגמנות "SuperModel" והייתה מבין חמש עשרה המתמודדות הסופיות. היא למדה משפטים באוניברסיטת קורבינוס בבודפשט ובאוניברסיטת אטווש לוראנד. בהיותה סטודנטית החלה לשמש כמגישה בטלוויזיה ההונגרית. היא הנחתה תקופה מסוימת את התוכנית "Mokka" העוסקת בחדשות אקטואליות של התרבות הפופולרית. ב-2000 הנחתה את הגרסה ההונגרית של התוכנית המבצר. באירוויזיון 2005 שימשה כמגישת הניקוד של הונגריה. ב-2007 החזיקה בתפקיד בממשלתו של ראש ממשלת הונגריה פרנץ ג'ורצ'אן. ב-2010 בפרק של "Jóban Rosszban", סדרת דרמה המתרחשת בבית חולים. כתבה באתר vaol (בהונגרית) ז'וז'ה דמצ'אק, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ברזיל אהובתי

ברזיל אהובתי (באנגלית: Back to Maracanã) הוא סרט דרמה ישראלי משנת 2019 של הבמאי חורחה גורביץ', שכתב את התסריט ביחד עם חגי ליפשיץ. הסרט הוקרן בבכורה עולמית בפסטיבל הקולנוע היהודי בפיטסבורג, ארצות הברית (JFilm Festival) ובבכורה ארצית בפסטיבל קולנוע דרום. רוברטו (אסף גולדשטיין) הוא גרוש בעל עסק כושל ומערכת יחסים סבוכה עם בנו איתי (רום ברנע) גרושתו (הדס קלדרון) ואביו סמואל (אנטוניו פטרין) יליד ברזיל, שאביו נפטר אחרי המרקנאסו (בהמשך הסרט התגלה שהתאבד). השלושה נוסעים לברזיל ברגע האחרון, ארץ מולדתו של הסב, לצפות במונדיאל 2014. הם מתחילים את המסע בריו דה ז'ניירו ולאחר שלא מצאו חדר פנוי במלון שכרו קרוואן. איתו החלו ללוות את הנבחרת. לאחר ששמואל השיג כרטיסים בסכום גבוה לשמינית הגמר בבלו הוריזונטה, הכרטיסים נגנבו מאיתי. הסרט נגמר במשחק שיוודע כמינייראסו אליו השיגו כרטיסים בקושי, עם מותו של סמואל במהלך המשחק. וההבנה שלא יזכו לראות את נבחרתם בגמר במרקנה. הסרט הוא קופרודוקציה ישראלית-גרמנית שצולמה בישראל וברזיל. הסרט הופק על ידי גל גרינשפן, רועי קורלנד, משה אדרי ולאון אדרי; יצא בסיוע סרטי יונייטד קינג, קרן הקולנוע הישראלי, Ancine ו-MDM. ברזיל אהובתי, ברשת החברתית פייסבוק "ברזיל אהובתי", במסד הנתונים הקולנועיים IMDb (באנגלית) "ברזיל אהובתי", במסד הנתונים הקולנועיים KinoPoisk (ברוסית) Back to Maracanã, סרטון באתר יוטיוב (אורך: 1:31) Back to Maracanã, JFilm Festival (באנגלית) BACK TO MARACANÃ, NCJF Jewish Film Festival ברזיל אהובתי, באתר האקדמיה הישראלית לקולנוע וטלוויזיה, ‏2019 מערכת אתר Seret, ‏הסרט המוסד יפתח את פסטיבל קולנוע דרום ה-18, באתר "סרט", 27 במאי 2019
קרב כף הצפון

קרב כף הצפון (באנגלית: Battle of the North Cape) היה קרב ימי שנערך ב-26 בדצמבר 1943 ליד כף הצפון. בקרב טיבע הצי המלכותי הבריטי את סיירת המערכה שרנהורסט של הקריגסמרינה. ב-25 בדצמבר 1943 יצאה שרנהורסט בדרכה צפונה, כדי ליירט שתי שיירות שהיו בדרכן אל ומברית המועצות. אל שרנהורסט נלוו חמש משחתות, והשייטת כולה הייתה בפיקוד קונטר-אדמירל אריך ביי (אנ'). הבריטים, בפיקודו של אדמירל ברוס פרייזר (אנ'), ציפו לשרנהורסט והעריכו שתצא לתקוף את השיירה. הליווי לשיירה שהפליגה לברית המועצות היה מורכב מאוניית מערכה אחת, אה"מ דיוק אוף יורק, סיירת קלה וארבע משחתות; ליווי השיירה השבה מברית המועצות כלל סיירת כבדה אחת, אה"מ נורפוק (Norfolk), שתי סיירות קלות ומספר משחתות. הבריטים ידעו על יציאתה של שרנהורסט גם מפיצוח שידורים גרמניים וגם מתצפיות של סוכנים שצפו על הנמל. בחצות הלילה שבין 25 ל-26 בדצמבר התקרבו שתי השיירות לביירנייה. לקראת הבוקר הורה מפקד השייטת הגרמנית, אדמירל ביי, למשחתות להתפרס לצורך סריקת הים וחיפוש השיירה. ביצוע לקוי של הוראותיו גרם לכך שהמשחתות איבדו את הקשר עם שרנהורסט. ב-8:30 בבוקר גילו הסיירות הבריטיות את האונייה הגרמנית על מסכי המכ"ם שלהן; שרנהורסט לא הייתה מודעת לכך. כשעה לאחר מכן פתחו האוניות הבריטיות באש. הן השיגו כמה פגיעות באונייה הגרמנית: אחת מהן הייתה פגיעה קריטית במכ"ם של שרנהורסט. בלילה הארקטי ששרר איבדה האונייה הגרמנית את יכולתה להשיב אש יעילה. הגרמנים ניתקו מגע ופנו לדרום מזרח במהירות גבוהה; מאוחר יותר ניסתה שוב שרנהורסט לפנות צפונה כדי לתקוף שוב את השיירה, ושוב נהדפה על ידי המלוות הבריטיות. אחר הצהריים ניסתה שרנהורסט שוב לתקוף את השיירה. הפעם הצליחה אוניית המערכה הבריטית "'דיוק אוף יורק'" לסגור את הטווח, ובמטח השני של תותחיה הצליחה לשתק שניים מצריחי התותחים הראשיים של שרנהורסט. בשעה 18:00 כבר היו תותחיה הראשיים של האונייה הגרמנית משותקים; ב-18:20 נפגע אחד מהדוודים הראשיים, ומהירותה של שרנהורסט ירדה ל-10 קשר, דבר שאיפשר למשחתות הבריטיות להתקרב אליה ולירות טורפדו. למרות הנזק הכבד שספגה, המשיכה שרנהורסט לירות בכל התותחים שנותרו תקינים. ב-19:37 ירתה המשחתת ג'מייקה מטח טורפדו קטלני, וכמה דקות לאחר מכן התהפכה שרנהורסט וטבעה. האוניות הבריטיות אספו מן המים 36 מלחים גרמניים, מתוך צוות של 1,968, אך לא התעכבו לאסוף יותר, מחשש להיפגע על ידי צוללות גרמניות. מאוחר יותר באותו ערב אסף אדמירל פרייזר את קציניו על אוניית המערכה דיוק אוף יורק, ואמר להם: ”רבותי, הקרב נגד שרנהורסט הסתיים בניצחוננו. אני מקווה, שאם מישהו מכם ייאלץ להוביל את אונייתו לקרב נגד יריב חזק בהרבה, כי אז יוכיח את האומץ והתעוזה שהוכיחה שרנהורסט הערב”. ב-3 באוקטובר 2000 נמצאו שרידיה של שרנהורסט על קרקעית הים, בעומק כ-300 מטרים, במרחק של כ-130 ק"מ מצפון-צפון מזרח לכף הצפון. מדיה וקבצים בנושא קרב כף הצפון בוויקישיתוף The Battle of the North Cape 1943, סרטון באתר יוטיוב (אורך: 12:11) אחד הסוכנים היה טורשטיין ראבי, שהתפרסם אחר כך כאחד מחברי הצוות ברפסודה קון-טיקי
יוסף ברזאני

יוסף ברזאני (1869 – 18 במרץ 1964) היה איש ציבור יהודי ספרדי בירושלים במחצית הראשונה של המאה ה-20. כיהן 40 שנה כגזבר עיריית ירושלים תחת השלטון העות'מאני והמנדט הבריטי. היה ממייסדי שכונת אהל שלמה. נמנה עם מייסדי מושב הזקנים הספרדי בירושלים ושימש כגבאי המוסד האחרון וכחבר ועד העדה הספרדית בירושלים לאורך מספר עשורים. נולד בירושלים, דור חמישי בארץ ישראל, בנם של אברהם ברזאני וריינה מזרחי. ראש המשפחה, חכם דוד ביראזאן, עלה לארץ ישראל בשנת 1741, השתקע בצפת והיה שד"ר לעיראק למען מוסדות התורה בארץ ישראל. ברזאני למד בבית הספר "דורש ציון", ואת השכלתו הכללית רכש בבבית הספר אליאנס בירושלים. באותן שנים למד גם את השפות ערבית טורקית וצרפתית. בשנת 1896 החל לעבוד בעיריית ירושלים תחת השלטון העות'מאני כממונה על הגבייה. בשנת 1900 התמנה לגזבר העירייה, ושימש בתפקידו ארבעים שנה, עד צאתו לגמלאות בשנת 1940. הוא פיתח קשרים הדוקים עם כל חלקי הציבור בירושלים - יהודים, ערבים מוסלמים ונוצרים, ושימש בתפקידים רשמיים שונים. במקביל לעבודתו בעירייה עסק רבות בפעילות ציבורית בעדה הספרדית בירושלים. בשנת 1906 נמנה עם מייסדי מושב הזקנים הספרדי בירושלים, ובמשך שנים רבות שימש בהתנדבות כגבאי המוסד. משנת 1908 נבחר לוועד העדה הספרדית בירושלים וכך נבחר ומונה במסגרתה לתפקידים שונים לאורך מספר עשורים. היה חבר במועצת ההנהלה של עיזבון בליליוס. היה גבאי ומנהל מטעם ועד העדה הספרדית בחברה קדישא ובוועד בית העלמין בהר הזיתים. ברזאני נפטר במרץ 1964 ונקבר בבית הקברות היהודי בהר הזיתים. הסופר והחוקר יעקב יהושע פרסם חומר רב מזיכרונותיו של ברזאני. דוד תדהר (עורך), "יוסף בראזאני", באנציקלופדיה לחלוצי הישוב ובוניו, כרך א (1947), עמ' 137, ו-138 אישים ודמויות: ח'אואג'ה יוסף ברזאני,י בן חגי, במערכה, 11 בינואר 1963. חואג'ה יוסף בראזני ז"ל, י. בן חגי, במערכה, 27 באפריל 1964. יוסף ברזאני באנציקלופדיה "יהודי המזרח בארץ ישראל" ח"ב, עמ' 177, מאת משה דוד גאון. יוסף ברזאני באתר GRAVEZ ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.